Debaixo de Badaín existen dos puents. Lo un, peatonal, enfila en dirección sud cara ta La Espunya, travesando lo río Irués, y fa parte d'o camín historico que comunicaba las dos localidatz por as garras d'a Penya Montanyesa. L'altro, transitable con vehiclos, trescruza la Cinca en mitat de La Infortunada. La Infortunada se troba tansament á 200 metros de Badaín (a pista asfaltada que i puya fa un poquet más de vuelta), á menor altaria, directament en as faixas inmediatas á la glera d'a Cinca, en a man cuentra de Badaín.